# Primer dobre prakse: Ne terapevtsko pisanje, ampak umetniško in kreativno ustvarjanje

# Cvetka Bevc

I. IZHODIŠČA

Udeleženci delavnic velikokrat bodisi skozi pogovor o knjigah ali skozi pisanje iščejo možnosti za »terapijo«. Mentorji v želji pomagati, lahko vstopimo v prostor, ki presega naše zmožnosti. V tem smislu je dobro, da se zavedamo omejitev in odgovornosti do udeležencev. Pri tem so lahko v pomoč naslednja razmišljanja:

kaj je osnovni namen izvajanja delavnic v okviru Vključujemo in aktiviramo!

terapevtsko pisanje je delo psihoterapevtov in ustreznih strokovnih delavcev, mentorji izvajamo literarne/bralne delavnice */možne pasti/*

kako lahko pisanje deluje terapevtsko */razvijanje izražanja misli in čustev, predstavljanje besedil pred skupino in širšo javnostjo, osvajanje kreativnega dela v skupini, razvijanje samozavesti in bolj pozitivne samopodobe.../*

kdaj je potrebna pazljivost, kadar imamo opravka z osebnimi izpovedmi, ki se dotikajo travmatičnih izkušenj */vzpostavljanje distance, pretvarjanje izpovedi v literarno tvarino (primer Smrketa); vpeljevanje pogovora o biografskih in avtobiografskih elementih v literaturi ter razjasnitev vprašanje etičnosti o razkrivanju osebnih življenj posameznikov.../*

II. POTI DO PISANJA

Skupine sestavljajo udeleženci različne starosti, izobrazbe, z različnimi sposobnostmi pisanja in interesom do branja. Kreativne vaje pisanja se lahko navezujejo na prebrane knjige ali se izvajajo kot samostojna dejavnost. S tem se odpirajo možnosti za literarno umetniško ustvarjanje. Nekaj primerov vaj iz kreativnega pisanja:

spoznavajmo besede */izdelava plakatov na posamezne besede kot pot, srce, igra... z iskanjem sopomenk, metafor, nasprotij, asociacij, stavkov.../*

raziskovanje izraznosti lastne govorice */primer: otroški jezik in izražanje čustev/*

iskanje stavkov in besed, ki so se udeležencev v prebrani knjigi najbolj dotaknili in ustvarjanje novega besedila */primer: Svetloba/*

pišemo s čutili */primer: opisovanje občutkov ob uživanju čokolade/*

vreča s predmeti, ki jih opišejo in sestavijo zgodbo - Predmeti govorijo */primer: Ogledalo/*

opisovanje fotografij in ustvarjanje zgodb */primer: Sveče/*

pomoč pri branju – branje odlomkov */primer: Boštjan Videmšek – Spomnim se/* in vzpodbujanje interesa za branje celotne knjige

raziskovanje poezije */primer: dokončati pesem, sestaviti pesem iz pomešanih verzov/*

ustvarjanje pesmi ob glasbi */primer: Pesmi za Bacha/*

verižno ustvarjanje zgodbe */govorno in pisno/*

razširjanje časopisne novice v zgodbo */razvijajmo domišljijo/*

spomini */pisanje v prvi in tretji osebi; menjave časa, prostora/*

predelava dnevniških zapisov in življenjepisov */primer: Posvojenka/*

izpovedi */primer: Pismo drogi, Pismo mojemu sinu/...*

sprotna evalvacija, veliko vzpodbude in prilagajanje nalog in zahtev skupini in posameznikom

III. POPOTNICA

Z branjem in ustvarjanjem literarnih prispevkov udeležence usmerjamo k razvijanju ustvarjalne domišljije, spoznavanju lastnih sposobnosti in odvračanju pozornosti od pretiranega premlevanja o »nesrečni usodi«. Lahko jim pokažemo pot, kjer ukvarjanje z literaturo in pisanje lahko postaneta oprijemališče v njihovem življenju.